CELEX: 62010CN0196
Language: sk
Date: 2010-04-22 00:00:00
Title: Vec C-196/10: Návrh na začatie prejudiciálneho konania, ktorý podal Finanzgericht Düsseldorf (Nemecko) 22. apríla 2010 — Paderborner Brauerei Haus Cramer KG/Hauptzollamt Bielefeld

19.6.2010   
            
            
               SK
            
            
               Úradný vestník Európskej únie
            
            
               C 161/37
            
         
      Návrh na začatie prejudiciálneho konania, ktorý podal Finanzgericht Düsseldorf (Nemecko) 22. apríla 2010 — Paderborner Brauerei Haus Cramer KG/Hauptzollamt Bielefeld
      (Vec C-196/10)
      (2010/C 161/56)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Finanzgericht Düsseldorf
      
         Účastníci konania pred vnútroštátnym súdom
      
      
         Žalobkyňa: Paderborner Brauerei Haus Cramer KG
      
         Žalovaný: Hauptzollamt Bielefeld
      
         Prejudiciálna otázka
      
      Má sa kombinovaná nomenklatúra v znení nariadenia Komisie (ES) č. 2031/2001 zo 6. augusta 2001 (1), ako aj v znení nariadenia Komisie (ES) č. 1832/2002 z 1. augusta 2002 (2) vykladať v tom zmysle, že tovar označený ako „malt beer base“ s obsahom alkoholu približne 14 % vol., ktorý sa získava z vareného piva, potom sa číri a ultrafiltráciou sa zníži obsah horkých látok a bielkovín, sa má zaradiť do položky 2208?
      
         (1)  Nariadenie Komisie (ES) č. 2031/2001 zo 6. augusta 2001, ktorým sa mení a dopĺňa príloha I k nariadeniu Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku [neoficiálny preklad], Ú. v. ES L 279, s. 1.
      
         (2)  Nariadenie Komisie (ES) č. 1832/2002 z 1. augusta 2002, ktorým sa mení a dopĺňa príloha I k nariadeniu Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku [neoficiálny preklad], Ú. v. ES L 290, s. 1.